ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010414

ขอเสนอความคิดเห็นเกี่ยวกับการคัดกรองกองทุนเสมอภาค (กสศ.) เด็กยากจน ของโรงเรียนในสังกัดกรุงเทพมหานคร ประชาชนแจ้งว่าการคัดกรองกองทุนเสมอภาค (เด็กยากจน) ต้องทำผ่านระบบออนไลน์ ซึ่งมีขั้นตอนยุ่งยาก และซับซ้อนเกินไป ทำให้ไม่สะดวกต่อการดำเนินการต่างๆ ไม่ว่าจะเป็นการอัปโหลดเอกสาร เซ็นเอกสาร และต้องลงระบบทุกขั้นตอน ประกอบกับประชาชนแจ้งว่าคุณครูในหลายพื้นที่มีภาระงานที่มากอยู่แล้ว แต่ต้องรับภาระในด้านนี้ด้วย ทำให้บางพื้นที่คุณครูตอบหน่วยงานไปว่า ในโรงเรียนไม่มีเด็กยากไร้ (ตามประชาชนแจ้ง) ทำให้เด็กเสียโอกาสในการรับความช่วยเหลือจากหน่วยงานที่เกี่ยวข้อง จึงเห็นว่าควรลดขั้นตอนในการดำเนินการเกี่ยวกับการทำเอกสารโดยที่ไม่ต้องทำผ่านระบบออนไลน์ เพื่อความสะดวกและความเข้าใจได้ง่ายมากยิ่งขึ้น

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata